|  |  |  |
| --- | --- | --- |
| Prvi.jpg | | 24. VI 2024. Број/No. **199/24** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2024.** |

**Просјечна нето плата у мају 1 403 КМ**

**Реалан раст плате на годишњем нивоу 7,1%**

Просјечна мјесечна нето плата у Републици Српскојисплаћена у мају 2024. године износила је1 403 КМ и у односу на април 2024. године, номинално је већа за 0,2% а реално је већа за 0,4%, док је у односу на исти мјесец претходне године номинално већа за 9,6%, а реално за 7,1%. Просјечна мјесечна бруто плата износила је 2 146 КМ.

Посматрано по подручјима, у мају 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 833 КМ, а најнижа просјечна нето плата у мају 2024. године исплаћена је у подручју *Грађевинарство*,1 105 КМ.

У мају 2024. године, у односу на мај 2023, у 18 од 19 подручја забиљежен је номинални раст нето плате, од чега највише у подручјима *Стручне, научне и техничке дјелатности* 20,6%, *Снабдијевање водом, канализација, управљање отпадом и дјелатности санације (ремедијације) животне средине* 19,6% и *Умјетност, забава и рекреација* 19,4%. Смањење је забиљежено у подручју *Вађење руда и камена* 1,8%.

KM



Графикон 1. Просјечна нето плата по мјесецима

**Мјесечна инфлација у мају 2024. године -0,2%**

**Годишња инфлација (V 2024/V 2023) 2,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2024. године у односу на претходни мјесец у просјеку су ниже за 0,2%, док су у односу на исти мјесец претходне године у просјеку више за 2,3%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у мају 2024. године, забиљежен је у одјељку *Ресторани и хотели* 6,8%, усљед повећања цијена у групи Услуге смјештаја од 13,5%, затим у одјељку *Остали производи и услуге* 4,8%, усљед виших цијена у групи Услуге личне хигијене од 9,3%, потом у одјељку *Алкохолна пића и дуван* 4,6%, због повећања у групи Пиво од 9,3%, затим у одјељку *Рекреација и култура* 4,2%, усљед виших цијена у групи Књиге и уџбеници од 9,0%.

Повећање од 4,1% забиљежено је у одјељку *Превоз* усљед виших цијена у групи Превоз жељезницом од 21,6%, слиједи одјељак *Здравство* са вишим цијенама од 2,7%, због повећања у групи Медицински производи, прибор и опрема од 5,7%, затим одјељак *Намјештај и покућство* са растом од 2,2%, усљед виших цијена у групи Поправак апарата за домаћинство од 43,4%, док је у одјељку *Становање* забиљежен раст од 2,0%, због повећања цијена у групи Ренте станара од 16,0%.

Раст од 1,6% забиљежен је у одјељку *Комуникације*, усљед виших цијена у групи Телефонске и телекомуникацијске услуге од 1,7%, повећање од 1,3% забиљежено је у одјељку *Храна и безалкохолна пића,* због виших цијена у групи Минерална вода и сокови од 9,7% и у групи Воће од 7,0% и слиједи повећање од 0,8% у одјељку *Образовање,* усљед раста у групи Образовање које се не дефинише према нивоу од 7,9%.

Ниже цијене на годишњем нивоу, у мају 2024. године, забиљежене су у одјељку *Одјећа и обућа* 6,8%, због сезонских снижења конфекције и обуће током године.

Графикон 2. Мјесечна и годишња инфлација

**Календарски прилагођена индустријска производња (I-V 2024/I-V 2023) мања 7,2%**

Календарски прилагођена индустријска производња у Републици Српској у периоду јануар-мај 2024. године у поређењу са истим периодом 2023. године мања je за 7,2%. У поменутом периоду, у подручју *Прерађивачкa индустријa* забиљежен је пад од 4,6%, у подручју *Производњa и снабдијевањe електричном енергијом, гасом, паром и климатизацијa* пад од 10,3% и у подручју *Вађењe руда и камена* пад од 13,7%.

Десезонирана индустријска производња у Републици Српској у мају 2024. године у поређењу са априлом 2024. године мања је за 1,6%.

Календарски прилагођена индустријска производња у Републици Српској у мају 2024. године, у поређењу са мајем 2023. године, мања је за 10,9%.

Графикон 3. Индекси индустријске производње мај 2020 – мај 2024. (∅2021=100)

**Број запослених у индустрији (V 2024/V 2023) мањи 5,0%**

Број запослених у индустрији у мају 2024. године, у односу на мај предходне године мањи је за 5,0%.

Број запослених у индустрији у мају 2024. године у односу у на просјек 2023. године мањи је за 4,2% и у односу на април 2024. године мањи је за 0,4%.

**У периоду I-V 2024. највише се извозило у Хрватску, а увозило из Србије**

У периоду јануар - мај 2024. године остварен је извоз у вриједности од двије милијарде и 36 милиона КМ, што је за 8,6% мање него у периоду јануар - мај 2023. године, те увоз у вриједности од двије милијарде и 917 милиона КМ, што је за 4,7% више него у периоду јануар - мај 2023. године, док је проценат покривености увоза извозом износио 69,8%.

У мају 2024. године остварен је извоз у вриједности од 385 милиона КМ, што је за 11,5% мање него у мају 2023. године, те увоз у вриједности од 575 милиона КМ, што је за 4,8% мање него у мају 2023. године, док је проценат покривености увоза извозом износио 66,9%.

У погледу географске дистрибуције робне размјене Републикe Српскe са иностранством, у периоду јануар - мај 2024. године, највише се, од укупно оствареног извоза, извозило у Хрватску и то у вриједности од 342 милиона КМ (16,8%) и у Србију 322 милиона КМ (15,8%). У истом периоду, највише се, од укупно оствареног увоза, увозило из Србије и то у вриједности од 458 милиона КМ (15,7%) и из Италије, у вриједности од 440 милиона КМ (15,1%).

Посматрано по групама производа, у периоду јануар - мај 2024. године, највеће учешће у извозу остварује електрична енергија са 149 милиона КМ, што износи 7,3% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 220 милиона КМ, што износи 7,6% од укупног увоза.

хиљ. КМ

2023

2024

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |